POZIV
na sudjelovanje u savjetovanju s javnošću 
o

NACRTU ODLUKE O VISINI TURISTIČKE PRISTOJBE
 NA PODRUČJU OSJEČKO- BARANJSKE ŽUPANIJE
 ZA 2025. GODINU



Stupanjem na snagu Zakona o turističkoj pristojbi ("Narodne novine" broj 52/19., 32/20. i 42/20.) prestao je važiti Zakon o boravišnoj pristojbi ("Narodne novine" broj 152/08., 59/09., 97/13., 158/13. i 30/14.) koji je uređivao obvezu plaćanja boravišne pristojbe, način utvrđivanja visine boravišne pristojbe, raspoređivanje prikupljenih sredstava boravišne pristojbe, rokove i način naplate i uplate boravišne pristojbe, prijave i odjave turista, te druga pitanja od značenja za prikupljanje i raspoređivanje boravišne pristojbe i evidenciju turističkih noćenja.

Temeljem članka 15. stavka 1. i stavka 3. Zakona o turističkoj pristojbi, Odluku o visini turističke pristojbe za 2025. godinu, županijska skupština za općine i gradove na svom području, uz mišljenje lokalnih turističkih zajednica, mora donijeti najkasnije do 31. siječnja 2024. godine, te je objaviti na mrežnim stranicama županije.

Na temelju članka 15. stavaka 7. i 8., a u svezi s člankom 11. stavkom 1. Zakona o turističkoj pristojbi, donesen je Pravilnik o najnižem i najvišem iznosu turističke pristojbe ("Narodne novine" broj 71/19.) koji je na snazi od 26. srpnja 2019. godine.

Pravilnikom se propisuje najniži i najviši iznos turističke pristojbe po osobi i noćenju, najniži i najviši paušalni iznos turističke pristojbe koji plaćaju osobe koje pružaju uslugu smještaja u domaćinstvu i na obiteljskom poljoprivrednom gospodarstvu i visina godišnjeg paušalnog iznosa koji plaća vlasnik kuće, apartmana ili stana za odmor za sebe i članove uže obitelji te najviši iznos turističke pristojbe koju plaćaju brodovi na kružnom putovanju u međunarodnom pomorskom prometu i međunarodnom prometu na unutarnjim vodama kada se brod nalazi na vezu u luci ili sidrištu luke.

Budući da je Odluka o visini turističke pristojbe opći akt, predlaže se, sukladno Zakonu o pravu na pristupu informacijama ("Narodne novine" broj 25/13., 85/15. i 69/22.) (u daljnjem tekstu: Zakon) i Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.) (u daljnjem tekstu: Kodeks), provođenje postupka savjetovanja sa zainteresiranom javnošću za Nacrt Odluke o visini turističke pristojbe na području Osječko-baranjske županije za 2025. godinu.

Cilj Zakona i Kodeksa je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti, kao i olakšati interakciju s građanima i predstavnicima zainteresirane javnosti u demokratskom procesu, te potaknuti aktivnije sudjelovanje građana u javnom životu.

Člankom 1. stavkom 1. Zakona utvrđeno je da se Zakonom uređuje pravo na pristup informacijama i ponovnu uporabu informacija koje posjeduju tijela javne vlasti.

Člankom 5. stavkom 1. točkom 2. Zakona utvrđeno je da su tijela javne vlasti, u smislu ovog Zakona, tijela državne uprave, druga državna tijela, jedinice lokalne i područne (regionalne) samouprave, pravne osobe i druga tijela koja imaju javne ovlasti, pravne osobe čiji je osnivač Republika Hrvatska ili jedinica lokalne ili područne (regionalne) samouprave, pravne osobe koje obavljaju javnu službu, pravne osobe koje se temeljem posebnog propisa financiraju pretežito ili u cijelosti iz državnog

proračuna ili iz proračuna jedinica lokalne i područne (regionalne) samouprave odnosno iz javnih sredstava (nameta, davanja, i sl.) kao i trgovačka društva u kojima Republika Hrvatska i jedinice lokalne i područne (regionalne) samouprave imaju zasebno ili zajedno većinsko vlasništvo.

Točkom IX. Kodeksa utvrđeno je da odredbe Kodeksa odgovarajuće primjenjuju tijela jedinica lokalne i područne (regionalne) samouprave i pravne osobe koje imaju javne ovlasti u postupcima donošenja općih akata u kojima uređuju pitanja iz svog djelokruga, a kojima se neposredno ostvaraju prava građana ili druga pitanja od interesa za opću dobrobit građana i pravnih osoba na njihovim području, odnosno području njihove djelatnosti.

Prema članku l 0. stavku l. točki 4) Zakona tijela javne vlasti obavezna su na internetskim stranicama na lako pretraživ način i u strojno čitljivom obliku objavljivati, između ostalog, i godišnje planove, programe, strategije, upute, izvješća o radu, financijska izvješća i druge odgovarajuće dokumente koji se odnose na područje rada tijela javnih vlasti.

Nadalje, člankom 11. Zakona je utvrđeno da su jedinice lokalne i područne (regionalne) samouprave dužne provoditi savjetovanja s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba. Utvrđeno je i da se savjetovanje provodi preko internetske stranice ili preko središnjeg državnog internetskog portala za savjetovanje s javnošću objavom nacrta propisa, akta ili drugog dokumenta te pozivom javnosti da dostavi svoje prijedloge i mišljenja.

Člankom 11. stavkom 4. utvrđeno je da je po isteku roka za dostavu mišljenja i prijedloga tijelo javne vlasti dužno izraditi i objaviti na središnjem državnom internetskom portalu odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.

Ciljevi koji se žele postići savjetovanjem s javnošću su upoznavanje građana i zainteresirane javnosti o sadržaju Nacrta Odluke o visini turističke pristojbe na području Osječko-baranjske županije za 2025. godinu i načinu na koji je ova problematika uređena.

Postupak savjetovanja provest će se u razdoblju od 24. studenoga do 24. prosinca 2023. godine. Organizator i nositelj postupka savjetovanja je Upravni odjela za turizam, kulturu i sport.

Pozivamo vas na sudjelovanje u postupku Savjetovanja, za koju potrebu vam je na raspolaganju utvrđeni Nacrt Odluke o visini turističke pristojbe na području Osječko-baranjske županije za 2025. godinu i Obrazac sudjelovanja u savjetovanju.

- Nacrt Odluke o visini turističke pristojbe na području Osječko-baranjske županije za     
   2025. godinu
- Obrazac sudjelovanja u savjetovanju
